GLOBAL วิ่ง 4% โบรกชี้รายได้ปีนี้โต 15% รับยอดขายพุ่ง-ขยายสาขาเพิ่ม
GLOBAL บวก 4% ลุ้นรายได้ปีนี้ขยายตัว 10-15% จากยอดขายต่อสาขาเดิมพุ่ง-ขยายสาขาเพิ่ม แนะนำราคาเป้าหมาย 23.87 บ.
GLOBAL บวก 4% ลุ้นรายได้ปีนี้ขยายตัว 10-15% จากยอดขายต่อสาขาเดิมพุ่ง-ขยายสาขาเพิ่ม แนะนำราคาเป้าหมาย 23.87 บ.
12 ก.ย. 2565

ผู้สื่อข่าวรายงานว่า วันนี้ (12 ก.ย.65) ราคาหุ้น บริษัท สยามโกลบอลเฮ้าส์ จำกัด (มหาชน) หรือ GLOBAL ณ เวลา 10:54 น. อยู่ที่ระดับ 20.50 บาท บวก 0.80 บาท หรือ 4.06% สูงสุดที่ระดับ 20.60 บาท ต่ำสุดที่ระดับ 19.80 บาท ด้วยมูลค่าการซื้อขาย 238.25 ล้านบาท

บล.เอเอสแอล ระบุในบทวิเคราะห์ว่า การลงทุนในสาขาต่างประเทศ อย่างลาว เมียนมา อินโดนีเซีย และฟิลิปปินส์ เป็นต้น ในเชิง sentiment มองว่าภาครัฐก็อาจจะมีนโยบายเพื่อกระตุ้นกำลังซื้อด้วยก็น่าจะช่วยหนุนให้มีเม็ดเงินมาก่อสร้างบ้าน ขณะเดียวกันราคาเหล็กที่ปรับตัวขึ้นก็ส่งผลดีต่อมาร์จิ้น และสาขาในต่างประเทศก็มีการเติบโตดีขึ้นด้วยส่งผลให้รายได้รวมปีนี้ คาดว่าจะขยายตัว 10-15% จากยอดขายต่อสาขาเดิม (SSSG) ที่คาดเติบโตไม่ต่ำกว่า 10% และการขยายสาขาใหม่ เพิ่มอีก 6-7 สาขา รวมถึงแผนการ renovate หลาย สาขาเพื่อเพิ่มพื้นที่ขาย แนะนำราคาเป้าหมาย 23.87 บาท